Jean Baptiste Perrin
Jean Baptiste Perrin, 30.9.1870-17.4.1942, fransk fysiker, professor i fysisk kemi ved Sorbonne 1910-40, derefter bosat i USA. I 1895 viste Perrin eksperimentelt, at katodestråler er negativt ladede partikler. Han fik nobelprisen i fysik i 1926 for sine eksperimentelle studier af brownske bevægelser, der bekræftede Albert Einsteins teoretiske forudsigelser (se atom) og blev opfattet som det afgørende bevis for den faktiske eksistens af atomer.